ຮອງເຈົ້າແຂວງສາລະວັນ ຕ້ອນຮັບ ລັດຖະມົນຕີຊ່ວຍວ່າການ ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ
ເວລາ 8:30 ໂມງ ຂອງວັນທີ 16 ມີນາ 2015 ນີ້ ຢູ່ທີ່ຫ້ອງຮັບຮອງ (207) ຫ້ອງວ່າການປົກຄອງແຂວງ ສາລະວັນ ທ່ານ ສີເຮັງ ຫອມສົມບັດ ກຳມະການປະຈຳພັກແຂວງ, ຮອງເຈົ້າແຂວງໆສາລະວັນ (ຜູ້ຊີ້ນຳວຽກງານຂົງເຂດເສດຖະກິດ) ພ້ອມດ້ວຍຫົວໜ້າພະແນກ, ຮອງພະແນກ ທີ່ກ່ຽວຂ້ອງຂອງແຂວງ ໃຫ້ກຽດຕ້ອນຮັບການລົງມາເຄື່ອນໄຫວ ແລະ ເຮັດວຽກຂອງ ທ່ານ ຈັນສອນ ແສນບຸດຕະລາດ ລັດຖະມົນຕີຊ່ວຍວ່າການ ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ ພ້ອມດ້ວຍຄະນະ. ການເຂົ້າພົບຄະນະນຳຂອງແຂວງສາລະວັນ ຂອງທ່ານ ລັດຖະມົນຕີຊ່ວຍວ່າການ ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມໃນຄັ້ງນີ້ ແມ່ນເພື່ອແຈ້ງຈຸດປະສົງ ແລະ ເປົ້າໝາຍ ຂອງການລົງມາເຮັດວຽກຢູ່ແຂວງສາລະວັນ ແລະຮ່ວມປຶກສາຫາລືກ່ຽວກັບການສຳປະທານຊອກຄົ້ນ, ສຳຫຼວດຖ່ານຫີນຂອງ ບໍລິສັດ ຊີເພັກໂມເນຍລາວ ຈຳກັດ ແລະ ບໍລິສັດ ຈຸງຢາອິຊິ ຊີມັງລາວ ຈຳກັດ ຢູ່ເຂດບ້ານກະຕາວ ເມືອງຕຸ້ມລານ ແລະ ເຂດບ້ານສອຍທົ່ງ ເມືອງຕະໂອ້ຍ.